Eduard Yakubov. Eduard Xastovich Yakubov (1951-yil 28-avgust Toshkent, Oʻzbekiston) – matematik, Isroilning Holon texnologiya instituti prezidenti. Institutdagi tabiiy fanlar fakultetiga asos solgan va unga bir necha yil rahbarlik qilgan hamda sanoat uchun amaliy matematika dasturini tashkil etgan. Yakubov Butunjahon Buxoro yahudiylari kongressi Olim va akademiklar forumi raisi, chet eldagi yoshlarga oliy taʼlim olishda yordam beruvchi „Akademiya“ loyiha guruhi aʼzosi. Turmush oʻrtogʻining ismi Dina, 2 nafar qizi bor, Holon shahrida yashaydi. Tarjimai holi. Eduard Yakubov – tarix oʻqituvchisi Xesedo va pediatr Tamara oilasidagi toʻngʻich oʻgʻil. Eduard Yakubovning yoshligida oilasi Toshkentdan Qoʻqon shahriga koʻchib oʻtgan. 15 yoshida Eduard Yakubov butun Sharqiy Sovet Ittifoqining mintaqaviy matematika olimpiadasida birinchi oʻrinni egallagan. Oʻsha yilning oxirida u Yoshlar akademiyasining vitse-prezidenti etib tayinlangan va matematika olimpiadasi tashabbuskori boʻlgan va tashkil qilgan, olimpiada uchun oʻzi savollar tuzgan. Yakubov oʻrta maktabni aʼlo baholarga tamomlagan. Akademik yoʻlning boshlanishi. 1973-yilda Toshkent universitetining matematika fakultetining bakalavriat va magistraturasini imtiyozli diplom bilan tugatgan. 1979-yilda Toshkent universitetida amaliy kompleks matematik tahlil mutaxassisi, professor Lev Volkoviskiy rahbarligida doktorlik dissertatsiyasini himoya qilgan. 1981-yildan Koen Eduard Yakubov Toshkent universitetining „Matematik analiz“ kafedrasi katta oʻqituvchisi lavozimida ishlagan. 1991—1996-yillarda Isroilning Texnion universiteti matematika kafedrasida katta ilmiy xodim va oʻqituvchi lavozimlarida ishlagan. Holon texnologiya institutidagi faoliyati. 1994-yilda Eduard Yakubov Holon texnologiya institutida ish boshladi, u yerda amaliy matematika oʻquv dasturining tashabbuskori, asoschisi va direktori boʻldi, institutning oʻsha paytdagi eng yirik kafedrasi tabiiy fanlar fakulteti dekani sifatida ham ishlay boshladi. 2011—2013-yillarda ilmiy ishlar boʻyicha vitse-prezident. 2013-yilda u HIT Holon Institute of Technology’ning toʻrtinchi prezidenti etib tayinlandi. Holon texnologiya institutida ishlagan davrida institut ilmiy qoʻmitasi raisi lavozimida ham ishlagan. Akademik faoliyati. Professor Eduard Yakubov ikkita asosiy yoʻnalishda tadqiqot qiladi: Xorijlik vatandosh sifatida Oʻzbekiston bilan aloqasi. 2021-yilda „Yuksalish“ umummilliy harakati tomonidan Prezident Shavkat Mirziyoyevning 15 ta muhim islohoti boʻyicha 100 nafar xorijiy mutaxassislar oʻrtasida soʻrovnoma oʻtkazgan. Ushbu mutaxassislar orasida Eduard Yakubov ham bor edi. Eduard Yakubov saʼy-harakati bilan Oʻzbekistonning uchta taʼlim muassasasi – Mirzo Ulugʻbek nomidagi Oʻzbekiston Milliy universiteti, Buxoro davlat universiteti, Samarqand davlat universitetida xalqaro oʻzbek-isroil fakultetlari ochilgan. 2022-yil 7-sentyabr kuni Samarqanddagi „Ipak yoʻli“ universitetida birinchi Oʻzbekiston–Isroil akademik forumida Eduard Yakubov ishtirok etdi.